HIMPUNAN HADITH HARIAN JAKIM 


Kategori : AKIDAH Akhlak 
Tajuk : 

Kunci Kemurahan Rezeki 

Hadith : 

Rasulullah s. a. w bersabda yang maksudnya: "Berilah (belanjalah) dan jangan kamu selalu menutupi 
kepunyaanmu, kerana dengan itu nanti Allah akan menutupi rezekimu." 

Riwayat Bukhari & Muslim 


Huraian 

Pengajaran Hadis: 

i) Allah yang mewujudkan sifat semulajadi dalam diri manusia iaitu sifat belas kasihan 
yang menggerakkan seseorang itu untuk bersedekah. Firman Allah S. W. T yang maksudnya 
"Bandingan (perbelanjaan/derma) orang-orang yang membelanjakan hartanya pada jalan 
Allah, ialah yang tumbuh menerbitkan tujuh tangkai: tiap -tiap tangkai itu pula 
mengandungi seratus biji benih. Dan (ingatlah) Allah akan melipatgandakan pahala bagi 
sesiapa yang dikehendaki-Nya dan Allah amat luas (rahmat) kurnian-Nya, lagi meliputi 
ilmu pengetahuan- Nya."(al-Baqarah:26) 

ii) Syarat bersedekah adalah keikhlasan. Tidak kira wang ringgit atau sebagainya asalkan 
ia dapat memberi kesenangan terhadap orang yang memerlukannya kerana kesenangan 
(kekayaan) yang diberi oleh Allah kepada hamba-Nya merupakan satu perkongsian dan 
tanggungjawab terhadap sesama manusia di muka bumi ini. 

iii) Sifat suka bersedekah lawannya adalah bakhil. Sifat bakhil dicetuskan oleh Allah 
kepada hamba -Nya yang lupa akan kewajipannya dan sangat cinta kepada harta 
kekayaannya. 

iv) Oleh itu demi mencari keredhaan Allah kita hendaklah menggunakan waktu yang ada 
dengan beringat -ingat kepada yang susah dan memberi sedikit bantuan mengikut 
kemampuan. Sebenarnya di sebalik amalan bersedekah akan dapat mewujudkan perasaan 
kasih sayang sesama manusia dan sesungguhnya amalan yang baik akan dibalas baik oleh 
Allah S.W.T. 



